*Projekts*

LATVIJAS REPUBLIKAS MINISTRU KABINETS

2015. gada \_\_. \_\_\_ Noteikumi Nr. \_\_

Rīgā prot. Nr. \_\_ \_\_. §)

**Noteikumi par dizainparaugu reģistrācijas procedūras veidlapu un reģistrācijas apliecības paraugiem**

Izdoti saskaņā ar Dizainparaugu

likuma 15.panta desmito daļu un 25.panta ceturto daļu

1. Noteikumi nosaka dizainparaugu reģistrācijas procedūrai nepieciešamo veidlapu paraugus un dizainparaugu reģistrācijas apliecības (turpmāk – apliecība) paraugu.

2. Ir noteikti šādi veidlapu paraugi:

2.1. dizainparauga reģistrācijas pieteikums (1.pielikums);

2.2. iesniegums dizainparauga reģistrācijas atjaunošanai (2.pielikums);

2.3. dizainparauga nodošanas akts (3.pielikums);

2.4. dizainparauga nodošanas apliecība (4.pielikums);

2.5. pilnvara pārstāvībai preču zīmes reģistrācijas procedūrā Patentu valdē (5.pielikums).

 3. Apliecība (6.pielikums) sastāv no vākiem, titullapas, vienas vai vairākām dizainparauga attēlu lapām un pielikuma lapas. Apliecības lielums atbilst A4 formāta lapai.

 4. Uz apliecības vāka (6.pielikuma 1.punkts) vai elektroniskās apliecības pirmās lapas (6.pielikuma 2.punkts) izvieto šādus elementus:

4.1. fonā – tīklojumu;

4.2. augšdaļā – papildinātā mazā Latvijas valsts ģerboņa attēlu, zem tā – uzrakstus "LATVIJAS REPUBLIKA" un "DIZAINPARAUGA REĢISTRĀCIJAS APLIECĪBA";

4.3. vidusdaļā – tekstu "Latvijas Republikas Patentu valde apliecina, ka šajā apliecībā ietvertais dizainparaugs ir iekļauts Valsts dizainparaugu reģistrā ar Nr. D<00000>" (numuru iespiež atbilstoši konkrētajam gadījumam);

4.4. zem teksta kreisajā pusē – lentes attēlu Latvijas valsts karoga krāsās un Patentu valdes zīmoga nospiedumu;

4.5. apakšmalā kreisajā pusē – reģistrācijas datumu un izdošanas vietu;

4.6. apakšmalā labajā pusē – paraksta rekvizītus (amata nosaukumu "Patentu valdes direktors", Patentu valdes direktora parakstu (elektroniskajai apliecībai – norādi "Dokuments parakstīts ar drošu elektronisko parakstu un satur laika zīmogu") un vārdu, uzvārdu).

5. Apliecības titullapā (6.pielikuma 3.punkts) zem rekvizītiem izvieto:

5.1. Patentu valdes paskaidrojošu tekstu par Dizainparaugu likuma noteikumiem attiecībā uz dizainparauga tiesību spēkā stāšanos, dizainparauga reģistrācijas termiņu un reģistrācijas atjaunošanu, kā arī dizainparauga īpašnieka pienākumu paziņot Patentu valdei par grozījumiem ziņās, kas attiecas uz dizainparauga reģistrāciju;

5.2. Valsts dizainparaugu reģistrā iekļautās ziņas, kas attiecas uz konkrēto reģistrāciju.

6. Dizainparauga attēlu lapā (6.pielikuma 4.punkts) izvieto dizainparauga attēlu vai attēlus. Izmanto nepieciešamo skaitu dizainparauga attēlu lapu. Attēlus numurē ar divpozīciju skaitli, kurā norāda konkrētā dizainparauga kārtas numuru un attēla kārtas numuru attiecībā uz šo dizainparaugu (piemēram, pirmā dizainparauga trešais attēls — 1.03; sestā dizainparauga otrais attēls — 6.02).

7. Pielikuma lapā (6.pielikuma 5.punkts) ietver paskaidrojumu latviešu un angļu valodā par Pasaules Intelektuālā īpašuma organizācijas standartā ST.80 “Rekomendācijas par dizainparaugu bibliogrāfiskajiem datiem” paredzētajiem kodiem, kas izmantoti dizainparauga bibliogrāfisko datu identificēšanai.

8. Apliecību cauršuj un apliecina ar Patentu valdes zīmogu.

9. Atzīt par spēku zaudējušiem Ministru kabineta 2005.gada 13.septembra noteikumus Nr.702 "Noteikumi par dizainparaugu reģistrācijas apliecības paraugu" (Latvijas Vēstnesis, 2005, 147.nr., 2013, 223.nr.).

10. Noteikumi stājas spēkā 2016.gada 1.janvārī.

Ministru prezidente Laimdota Straujuma

Tieslietu ministrs Dzintars Rasnačs

Iesniedzējs:

tieslietu ministrs Dzintars Rasnačs

08.12.2015. 14:18

424

L.Zommere

67220208, Linda.Zommere@lrpv.gov.lv